Na TV@J ma zaujalo, že vedu môžem skutočne “zažiť na vlastnej koži”. Mám veľa skúseností so štúdiom v škole aj mimo nej, no všetko sú to len teoretické vedomosti, ktoré by som rada videla, ako sa testujú v praxi v skutočnom laboratóriu. Taktiež ma zaujal výber tém a ich aktuálnosť aj v rámci súčasného vedeckého výskumu. A rovnako dúfam, že na TV@J stretnem ľudí s rovnakou láskou k vede, s ktorými sa bude dať udržiavať kontakt aj po skončení TV@J.
Na miniprojekt “Interpretace dat z pozorování tranzitu exoplanety” by som chcela ísť najmä preto, že sa o astronómiu dlhodobo zaujímam (napríklad sa zúčastňujem súťaží ako Čo vieš o hviezdach alebo Astronomická olympiáda) a rada by som si vyskúšala prácu so skutočnými dátami a robenie výpočtov, z ktorých z pár známych hodnôt zistíme množstvo dôležitých parametrov. A taktiež sa teším na spoznanie exoplanét a objavenie spôsobu ako len pomocou pozorovacích dát zistiť jej zloženie. 
Na exkurziu “Laboratoř urychlovače Van de Graaff” by som chcela ísť, pretože ma fascinuje časticová fyzika (aj v rámci súťaže Cascade som spracovávala tému z časticovej fyziky), zaujíma ma ako vyzerá výskum v tejto oblasti a ako fungujú časticové urýchľovače. A tiež sa teším ako prepojíme časticovú fyziku s astrofyzikou (moje dva najobľúbenejšie odbory vo fyzike).