Tranzit exoplanéty nastáva, keď exoplanéta prechádza z pohľadu pozorovateľa popred svoju materskú hviezdu. Vďaka fotometrickým i spektroskopickým pozorovaniam tranzitujúcej exoplanéty vieme zistiť veľa parametrov skúmanej planéty, ako napríklad jej obežnú dobu, vzdialenosť od materskej hviezdy, ale aj hmotnosť či prítomnosť atmosféry. V rámci miniprojektu sa pozrieme na získané a spracované fotometrické dáta tranzitu exoplanéty a určíme z nich čo najviac parametrov. Na ich základe skúsime charakterizovať skúmanú planétu.